
1. VISPĀRĪGĀ INFORMĀCIJA

1.1. SIA „Ādažu namsaimnieks” organizētā iepirkuma procedūra “Dabasgāzes piegāde SIA “Ādažu namsaimnieks”” (turpmāk - Iepirkums). Identifikācijas numurs: ĀN 2024/7.
1.2. Pasūtītājs:
	Pasūtītāja nosaukums
	SIA “Ādažu namsaimnieks”

	Adrese
	Gaujas iela 16, Ādaži, LV-2164

	Vienotais uzņēmuma reģistrācijas Nr.  
	  40003422041

	Tālruņa Nr.
	+ 371 67996660

	Kontaktpersona
	Juriste, Kristīne Felkere

	E-pasta adrese
	 Kristine.Felkere@adazunamsaimnieks.lv


1.3. Iepirkumu komisija izveidota ar Pasūtītāja 2020. gada 1.septembra rīkojumu Nr. 170 izveidota Iepirkuma komisija (turpmāk – Iepirkuma komisija).
1.4. Iepirkuma priekšmets: 
1.4.1.
Iepirkuma priekšmets - Dabasgāzes piegāde SIA “Ādažu namsaimnieks”. 

1.4.3.
Pretendents var iesniegt tikai vienu piedāvājuma variantu.

1.5. CPV kods: 09123000-7 (Dabasgāze).
1.6. Iepirkuma priekšmets netiek dalīts daļās.
1.7. Līguma izpildes termiņš: 01.01.2025.-31.12.2025. 
1.8. Līguma izpildes vieta: Saskaņā ar Nolikuma pielikumu Nr.2
1.9. Piedāvājumu izvēles kritērijs: zemākā piedāvātā cena. 

1.10. Piemērojamā iepirkuma metode: atklāts konkurss.
2. PIEDĀVĀJUMA NOFORMĒŠANAS, IESNIEGŠANAS UN ATVĒRŠANAS KĀRTĪBA

2.1. Noformējot piedāvājumu, jāievēro šajā nolikumā (turpmāk - Nolikums) ietvertās prasības.
2.2. Pretendenta iesniegtajiem dokumentiem ir jāatbilst Dokumentu juridiskā spēka likumam un Ministru kabineta noteikumiem Nr. 916 “Dokumentu izstrādāšanas un noformēšanas kārtība”.

2.3. Visiem dokumentiem jābūt sagatavotiem latviešu valodā. Svešvalodā sagatavotiem dokumentiem jāpievieno pretendenta apliecināts tulkojums latviešu valodā.

2.4. Piedāvājums jāparaksta pretendenta pārstāvim ar paraksta tiesībām vai tā pilnvarotai personai. Ja pretendents ir personu apvienība, pieteikumu jāparaksta katras personas, kas iekļauta personu apvienībā, pārstāvim ar paraksta tiesībām vai tā pilnvarotai personai.

2.5. Ja piedāvājumu paraksta pilnvarota persona, piedāvājumam jāpievieno arī dokuments (kopija), kas norāda uz pilnvaras izdevēja tiesībām šādu pilnvaru pretendenta vārdā izsniegt.
2.6. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājaslapā.
2.7. Piedāvājumi ir iesniedzami tikai elektroniski, Valsts reģionālās attīstības aģentūras mājaslapā pieejamā Elektronisko iepirkumu sistēmas (EIS) www.eis.gov.lv e-konkursu apakšsistēmā ievērojot šādas Pretendenta izvēles iespējas: 
2.7.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

2.7.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un, augšupielādējot sistēmas attiecīgajās vietnēs. Pretendents ir atbildīgs par aizpildāmo formu atbilstību iesniedzamiem dokumentiem noteiktajām prasībām un formu paraugiem;

2.8. Sagatavojot piedāvājumu, Pretendents ievēro, ka:
2.8.1. Pieteikums un tehniskā specifikācija / finanšu piedāvājums, nemainot nolikuma pielikumā doto datņu formātu, jāaizpilda tikai elektroniski, katrs atsevišķā elektroniskā dokumentā;
2.8.2. Iesniedzot piedāvājumu, Pretendents ar drošu elektronisko parakstu un laika zīmogu paraksta vismaz tehnisko un finanšu piedāvājumu. Piedāvājumu paraksta persona, kuras paraksta tiesības ir nostiprinātas atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju;
2.8.3. Elektroniski sagatavoto piedāvājumu šifrējot ārpus EIS e‑konkursu apakšsistēmas ar trešās personas piedāvātiem datu aizsardzības rīkiem un, aizsargājot ar elektronisku atslēgu un paroli, pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām.
2.8.4. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
2.8.5. piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

2.9.     Piedāvājums jāsniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. 

2.10. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.

2.11. Izziņas un citus dokumentus, kurus izsniedz Latvijas Republikas kompetentās institūcijas, Iepirkumu komisija pieņem un atzīst, ja tie izdoti ne agrāk kā vienu mēnesi pirms to iesniegšanas dienas. Ārvalstu izziņas ir derīgas, ja tās izdotas ne agrāk kā sešus mēnešus pirms to iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
2.12. Piedāvājuma dokumentus paraksta amatpersona ar paraksta/pārstāvības tiesībām vai pilnvarota persona. Ja dokumentus paraksta pilnvarota persona, piedāvājumam pievieno attiecīgās pilnvaras apliecinātu kopiju. Ja piedāvājumu iesniedz personu apvienība, pieteikumā norāda personu, kas iepirkumā pārstāv personu apvienību un ir pilnvarota parakstīt ar iepirkumu saistītos dokumentus personu apvienības vārdā.

2.13. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.

2.14. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un noraidīti.  

2.15. Piedāvājumi jāiesniedz termiņā un laikā, kas noteikts Pasūtītāja profilā, šī Konkursa sadaļā, EIS vietnē. 

2.16. Pasūtītājs atver iesniegtos piedāvājumus ne ātrāk kā četras stundas pēc piedāvājumu iesniegšanas termiņa beigām iepirkuma procedūras dokumentos norādītajā vietā un laikā, izņemot Publisko iepirkumu likuma 68. panta septītajā daļā minēto gadījumu. Publisko iepirkumu likuma 68. panta septītajā daļā minētajā gadījumā pasūtītājs pircēja profilā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja iesniegumu izskatīšanas komisija pieņem Publisko iepirkumu likuma 71. panta otrās daļas 1. punktā minēto lēmumu vai administratīvā lieta tiek izbeigta, pasūtītājs pircēja profilā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darbdienas iepriekš. Ja iesniegumu izskatīšanas komisija pieņem Publisko iepirkumu likuma 71. panta otrās daļas 3. punktā vai trešajā daļā minēto lēmumu, pasūtītājs neatver iesniegtos piedāvājumus un izsniedz vai nosūta tos atpakaļ pretendentiem. 

2.17. Piedāvājumu elektroniska atvēršana notiek izmantojot EIS e-konkursu apakšsistēmā pieejamos rīkus. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkumu komisijai jāiesniedz elektroniskās atslēgas paroli šifrētā dokumenta atvēršanai. 

2.18. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.

2.19. Piedāvājumu vērtēšanu un lēmuma pieņemšanu komisija veic slēgtās sēdēs.

3. PRETENDENTA TEHNISKĀ UN FINANŠU PIEDĀVĀJUMA IZVĒRTĒŠANAI IESNIEDZAMIE DOKUMENTI
3.1. Piedāvājumā iekļaujamie dokumenti:
3.1.1. pieteikums (nolikuma pielikums Nr. 1);
3.1.2. finanšu piedāvājums (nolikuma pielikums Nr. 3);
3.1.3. atlases dokumenti.
3.1.4. Par Nolikuma neatņemamām sastāvdaļām tiks uzskatīti arī visi, iepirkuma procedūras laikā iesniegtie papildinājumi, precizējumi un sniegtā papildinformācija.

4. PRETENDENTU IZSLĒGŠANAS NOTEIKUMI

4.1.Pretendentu izslēgšanas gadījumi un to pārbaudes kārtība:

4.1.1. Pasūtītājs norāda, ka Publisko iepirkuma likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta un Starptautisko un Latvijas Republikas nacionālo sankciju likuma 11.1 panta pirmajā daļā ir noteikti pretendentu izslēgšanas gadījumi. 

4.1.2. Saskaņā ar Publisko iepirkuma likuma 42. panta desmito daļu un Starptautisko un Latvijas Republikas nacionālo sankciju likuma 11.1 panta pirmajā daļu pasūtītājs pārbaudi par noteikto pretendentu izslēgšanas gadījumiem atklātā konkursā veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajiem piedāvājuma izvērtēšanas kritērijiem būtu piešķiramas līguma slēgšanas tiesības.

 4.1.3. Pasūtītājs norāda, ka:

4.1.3.1.attiecībā uz Publisko iepirkuma likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktiem izslēgšanas gadījumiem informācija tiks pārbaudīta Publisko iepirkuma likuma 42. pantā noteiktajā kārtībā;

4.1.3.2.attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktiem izslēgšanas gadījumiem informācija tiks pārbaudīta Ārlietu ministrijas mājaslapā pieejamās datubāzēs.
4.2.Uzticamības nodrošināšanai iesniegto pierādījumu vērtēšana:

4.2.1.Ja pasūtītājs konstatē, ka pretendents būtu izslēdzams no dalība iepirkuma procedūrā, pamatojoties uz Publisko iepirkumu likuma 42. panta otrās daļas 1., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistītā ar minētā likuma 42. panta trešās daļas 1., 4., 5. punktā minēto personu, un nav piemērojami minētā līkuma 42. panta ceturtās daļas 2., 3., 4., 5. un 6. punktā noteiktie izņēmumi, pasūtītājs dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar Publisko iepirkumu likuma 43. panta noteikumiem.

4.2.2.Lai apliecinātu uzticamību, pretendents iesniedz skaidrojumu un pierādījumus par nodarītā kaitējuma atlīdzināšanu vai noslēgtu  vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.

4.2.3.Pasūtītājs izvērtē pretendenta vai personālsabiedrības biedra (ja pretendents ir personālsabiedrība) skaidrojumā sniegto informāciju, veiktos pasākumus un to pierādījumus, ņemot vērā pārkāpuma smagumu un konkrētos apstākļus. Pasūtītājs var pieprasīt no attiecīgā pārkāpuma jomā kompetentajām institūcijām atzinumus par to, vai pretendenta veiktie pasākumi ir pietiekami uzticamības atjaunošanai un tādu pašu un līdzīgu gadījumu novēršanai nākotnē. Atzinumu nepieprasa, ja pasūtītājam ir pieejams attiecīgā pārkāpuma jomā kompetentās institūcijas atzinums par konkrētā pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē vai arī ja pretendents ir iesniedzis šādu atzinumu.
4.2.4.Ja pasūtītājs skaidrojumā sniegto informāciju un veiktos pasākumus uzskata par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, tas pieņem lēmumu, ka attiecīgais pretendents ir nodrošinājis uzticamību un nav izslēdzams no dalības iepirkuma procedūrā saskaņā ar Publisko iepirkumu likuma 42. panta ceturtās daļas 1. punktu.

4.2.5.Ja pretendents būtu izslēdzams no dalības iepirkuma procedūrā tādēļ, ka Publisko iepirkumu likuma 42. panta otrajā daļā minētie izslēgšanas iemesli attiecas uz minētā likuma 42. panta trešās daļas 2. un 3. punktā minēto personu, uzticamība nodrošināma, pretendentam nomainot minētā likuma 42. panta trešās daļas 2. un 3. punktā minēto personu pret tādu personu, kura atbilst paziņojumā par līgumu vai iepirkuma procedūras dokumentos noteiktajām prasībām un uz kuru nav attiecināmi minētā likuma 42. panta otrajā daļā noteiktie izslēgšanas iemesli.

4.2.6.Ja pretendents 10 darbdienu laikā pēc pieprasījuma nosūtīšanas dienas neiesniedz Publisko iepirkumu likuma 43. panta otrajā daļā minētos dokumentus vai pasūtītājs neuzskata iesniegto skaidrojumu un pierādījumus par pietiekamiem uzticamības atjaunošanai un tādu pašu un līdzīgu gadījumu novēršanai nākotnē, vai arī pretendents neveic minētā likuma 42. panta trešās daļas 2. un 3. punktā minēto personu nomaiņu saskaņā ar 43. panta piekto daļu, pasūtītājs pieņem lēmumu izslēgt pretendentu no turpmākās dalības iepirkuma procedūrā.

4.2.7.Publisko iepirkumu likuma 43. pantā paredzētā iespēja nodrošināt uzticamības atjaunošanu atbilstoši šā panta otrajai un trešajai daļai nav attiecināma uz personu, par kuru tās reģistrācijas vai pastāvīgās dzīvesvietas valstī ir stājies spēkā galīgs un nepārsūdzams spriedums, ar kuru persona izslēgta no dalības iepirkuma procedūrās, un nav pagājis attiecīgajā spriedumā noteiktais termiņš, līdz kuram persona izslēdzama no dalības iepirkuma procedūrās.

5. KVALIFIKĀCIJAS PRASĪBAS PRETENDENTIEM UN IESNIEDZAMIE KVALIFIKĀCIJAS DOKUMENTI

5.1. Pretendents var būt fiziska vai juridiska persona, piegādātāju apvienība jebkurā to kombinācijā, kas iesniegusi piedāvājumu, lai piedalītos Iepirkumā. Pretendentam Iepirkuma nolikuma 1.pielikumā jānorāda visi piegādātāju apvienības dalībnieki.
	Pasūtītāja prasības Pretendenta kvalifikācijai
	Pretendenta iesniedzamie dokumenti Atklātā konkursā

	Pretendenta pieteikums dalībai iepirkumā

	Pretendents ir piegādātājs, kurš ir iesniedzis piedāvājumu. Pretendents ir reģistrēts licencēts un/vai sertificēts atbilstoši pretendenta reģistrācijas valsts normatīvo aktu prasībām (Latvijas Republikas Uzņēmumu reģistra Komercreģistrā, Latvijas Republikas Valsts ieņēmumu dienesta (turpmāk – VID) Nodokļu maksātāju reģistrā kā saimnieciskās darbības veicējs vai līdzvērtīgā reģistrā ārvalstīs) un ir tiesīgs piegādāt dabasgāzi Pasūtītājam.  
	a) Pretendenta parakstīts pieteikums dalībai Atklātā konkursā, kas apliecina Pretendenta apņemšanos nodrošināt piegādi atbilstoši Nolikuma un tā pielikumu prasībām (Nolikuma 1. pielikums).

b) Komisija informāciju par pretendentu, kas ir reģistrēts Latvijas Republikas Komercreģistrā, pārbauda Uzņēmumu reģistra mājaslapā www.ur.gov.lv, ja pretendents nav iesniedzis komersanta reģistrācijas apliecības kopiju, kā arī saņemot izziņas EIS (https://www.eis.gov.lv/). 

c) Ārvalstī reģistrētam pretendentam, kas nav reģistrēts Uzņēmumu reģistrā, reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur Pasūtītājs varētu pārliecināties par pretendenta reģistrācijas faktu).

	Atlases prasības

	Pretendents ir reģistrēts Sabiedrisko pakalpojumu regulēšanas komisijas dabasgāzes tirgotāju reģistrā.
	Pretendenta atbilstību prasībai iepirkuma komisija pārbauda Sabiedrisko pakalpojumu regulēšanas komisijas mājas lapā internetā www.sprk.gov.lv  pieejamajā datu bāzē.

	Pretendenta rīcībā ir visi nepieciešamie resursi savlaicīgai un kvalitatīvai līguma izpildei. Pretendentam jānorāda visus apakšuzņēmējus (un apakšuzņēmēja apakšuzņēmējus), kurus piesaistīs iepirkuma līguma izpildē un jāuzrāda katram šādam apakšuzņēmējam izpildei nododamā iepirkuma līguma daļa.


	Informācija par līguma izpildi, kur pretendents norāda: 

a) vai līguma izpildei plānots piesaistīt apakšuzņēmējus
 (sniedz informāciju par visiem līguma izpildei piesaistītajiem apakšuzņēmējiem un apakšuzņēmēju apakšuzņēmējiem). Informāciju par apakšuzņēmēju piesaisti, kuru vērtība ir 10 000.00 euro (desmit tūkstoši euro 00 centi) no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu, aizpilda informāciju Noteikumu 1. pielikuma 4. punktā.

b) ja Pretendents balstās uz apakšuzņēmēja iespējām vai nodod apakšuzņēmējam darbu izpildi, kuru vērtība ir kuru vērtība ir 10 000.00 euro (desmit tūkstoši euro 00 centi) no Pretendenta piedāvātās kopējās iepirkuma līguma vērtības vai lielāka, aizpilda informāciju par apakšuzņēmēju piesaisti Noteikumu 1. pielikuma 4. punktā. Pie iesniedzamajiem dokumentiem Pretendents pievieno katra šāda apakšuzņēmēja apliecinājumu brīvā formā par gatavību iesaistīties iepirkuma līguma izpildē.
Iepirkuma līguma izpildē iesaistītā nolikuma minēto apakšuzņēmēju nomaiņa un apakšuzņēmēju piesaiste ir pieļaujama tikai PIL noteiktajā kārtībā.

	Tehniskais piedāvājums

	Pretendentam ir noslēgts pārvades sistēmas pakalpojumu līgums ar Pārvades sistēmas operatoru un ir saņemts Pārvades sistēmas operatora piešķirtais balansēšanas portfeļa identifikators.
	Apliecinājums, ka Pretendentam ir noslēgts vai līdz iepirkuma līguma noslēgšanas brīdim tiks noslēgts pārvades sistēmas pakalpojumu līgums ar Pārvades sistēmas operatoru un ir/tiks saņemts Pārvades sistēmas operatora piešķirtais balansēšanas portfeļa identifikators.

	Pretendentam ir noslēgts sadales sistēmas pakalpojumu līgums ar Sadales sistēmas operatoru.
	Apliecinājums, ka Pretendentam ir noslēgts vai līdz iepirkuma līguma noslēgšanas brīdim tiks noslēgts sadales sistēmas pakalpojumu līgums ar Sadales sistēmas operatoru.

	Finanšu piedāvājums

	Pretendents ir iesniedzis finanšu piedāvājumu
	a) Pretendents iesniedz aizpildītu finanšu piedāvājumu, Nolikuma 3.pielikums. 

b) Finanšu piedāvājuma cena jānorāda kā dabasgāzes tirdzniecības uzcenojums, kas līguma darbības laikā tiek pieskaitīts katra nākamā mēneša dabasgāzes cenai, par pamatu ņemot ICE Report Center publicēto nākamā mēneša dabasgāzes tirdzniecības līgumu cenu EUR/MWh Netherland’s Title Transfer Facility piegādes zonā.

c) Finanšu piedāvājuma pozīcijā “Dabasgāzes tirdzniecības uzcenojums par vienu MWh” norādītajā vienības cenā ietver visas ar dabasgāzes tirdzniecību saistītās izmaksas, t.sk. balansēšanas izmaksas, dabasgāzes uzglabāšanas pakalpojuma izmaksas (ja tādas paredzētas) un pārvades sistēmas pakalpojuma – pārvades jaudas izmaksas, darbaspēka izmaksas, izmaksas par rēķinu izrakstīšanu, maksājumu iekasēšanu un apstrādi, nodokļus, nodevas, u.c. izmaksas, kas nepieciešamas Līguma kvalitatīvai izpildei, izņemot dabasgāzes vērtību (resursa cena, kuru nosaka kā biržas cenu katru mēnesi), dabasgāzes sadales sistēmas pakalpojumu izmaksas un pārvades sistēmas pakalpojuma – izejas punkta Latvijas lietotāju apgādei, PVN un akcīzes nodokli.

d) Finanšu piedāvājumā norādītajās līgumcenās, jāietver visi izdevumi un izmaksas, tai skaitā transporta izdevumi un visi LR normatīvajos aktos paredzētie nodokļi, izņemot PVN (pievienotās vērtības nodoklis),   kas rodas Pretendentam, lai pilnīgi un pienācīgā kvalitātē izpildītu noteiktos darbus. Pasūtītājs nemaksās nekādus Pretendenta papildu izdevumus, kas nebūs iekļauti finanšu piedāvājumā norādītajā cenā.

e) Norādītais dabasgāzes tirdzniecības uzcenojums (EUR bez PVN par vienu MWh) paliek nemainīgs visā iepirkuma līguma darbības laikā, izņemot iepirkuma līgumā atrunāto gadījumu.

	Citas prasības

	Citi dokumenti:
	Pretendents iesniedz citus ar piedāvājumu saistītus dokumentus, lai apliecinātu atbilstību Nolikumā noteiktajām prasībām.


5.2. Ja piedāvājumu iesniedz personu apvienība vai personālsabiedrība, Nolikumā minētie dokumenti jāiesniedz par katru no attiecīgās personu apvienības dalībniekiem. Papildus jāiesniedz visu (personu), kas iekļautas apvienībā, parakstīts sabiedrības līgums (oriģināls vai apliecināta kopija), kurā arī būtu norādīts katras personas atbildības apjoms un veicamo darbu uzskaitījums.
5.3. Ja piedāvājumu iesniedz fizisko vai juridisko personu apvienība jebkurā to kombinācijā, piedāvājumā jānorāda personu, kura pārstāv piegādātāju apvienību Iepirkumā, kā arī katras personas atbildības apjoms.

5.4. Piegādātājs var balstīties uz citu personu saimnieciskajām un finansiālajām iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pasūtītājs var prasīt, lai piegādātājs un persona, uz kuras saimnieciskajām un finansiālajām iespējām tas balstās, ir solidāri atbildīgi par iepirkuma līguma izpildi.

5.5. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus jāiesniedz personas, uz kuras iespējām pretendents balstās, apliecinājums vai vienošanās par sadarbību ar pretendentu konkrētā līguma izpildei.
5.6. Informācija Pretendentiem par Eiropas vienoto iepirkuma procedūras dokumentu:
5.6.1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai Iepirkuma dokumentos noteiktajām pretendentu atlases prasībām.
5.6.2. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai Iepirkuma dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
5.6.3. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
5.6.4. Pretendents ir tiesīgs neiesniegt piedāvājumā sākotnēji visus Pasūtītāja Nolikumā pieprasītos dokumentus, ja tas apliecina savu atbilstību ar Eiropas vienoto iepirkuma procedūras dokumentu.
5.6.5. Piegādātājs var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
5.6.6. Pasūtītājam jebkurā Iepirkuma stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Iepirkuma dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
5.6.7. Atbilstoši PIL 49.panta nosacījumiem Pretendents var iesniegt Eiropas vienoto Iepirkuma procedūras dokumentu kā sākotnējo pierādījumu atbilstībai paziņojumā par Līgumu un Iepirkuma procedūras dokumentos noteiktajām Pretendentu atlases prasībām. Eiropas vienotā iepirkuma procedūras dokumenta veidlapu nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2. pielikums). Eiropas vienotais iepirkuma dokuments pieejams Eiropas Komisijas tīmekļvietnē: https://ec.europa.eu/growth/tools-databases/espd .
6. PIEDĀVĀJUMU VĒRTĒŠANA

6.1. Iepirkuma komisija veic iesniegto pretendentu piedāvājumu vērtēšanu slēgtā sēdē un pārbauda piedāvājumu atbilstību visām Nolikumā noteiktajām prasībām, un izvēlas piedāvājumu saskaņā ar izraudzīto piedāvājuma izvēles kritēriju - Iepirkuma nolikuma prasībām atbilstošs piedāvājums ar viszemāko piedāvāto cenu.
6.2. Iepirkuma komisija pretendentu piedāvājumu izvērtēšanu veic 5 (piecos) posmos:
6.2.1. Piedāvājumu noformējuma pārbaude: Iepirkuma komisija izvērtē, vai piedāvājums sagatavots un noformēts atbilstoši Nolikuma 2. punktā noteiktajām prasībām. Pretendenti, kuru piedāvājumi nav noformēti atbilstoši Nolikuma 2. punktā noteiktajām prasībām, no tālākās dalības Iepirkumā tiek izslēgti, ja Iepirkuma komisija konstatē, ka pretendenta piedāvājuma neatbilstība Nolikuma 2. punktā noteiktajām prasībām ir būtiska.
6.2.2. Pretendentu kvalifikācijas pārbaude:
6.2.2.1. Iepirkuma komisija veic pretendentu kvalifikācijas pārbaudi, kuras laikā pārbauda pretendentu atbilstību Nolikuma 5. punktā noteiktajām kvalifikācijas prasībām.
6.2.2.2. Pretendents tiek izslēgts no turpmākās dalības Iepirkumā, un piedāvājums netiek tālāk izvērtēts, ja Iepirkuma komisija konstatē, ka:
1) pretendents neatbilst kādai no Nolikuma 5. punktā noteiktajām kvalifikācijas prasībām;
2) pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā nav sniedzis Komisijas pieprasītu precizējošu informāciju Komisijas noteiktajā termiņā vai kvalifikācijas dokumenti nav iesniegti atbilstoši Nolikuma 5. punktā noteiktajām prasībām un to saturs neatbilst Nolikuma 5. punktā noteiktajām prasībām.
6.2.2.3. Ja piedāvājumu iesniedzis tikai viens pretendents un nav bijusi rīkota apspriede, iepirkums ir jāpārtrauc.
6.2.3. Tehniskā piedāvājuma atbilstības pārbaude:
6.2.3.1. Iepirkuma komisija izvērtē pretendenta tehnisko piedāvājumu atbilstoši Nolikuma 2. pielikumā noteiktajām Pasūtītāja prasībām un iesniegtajiem dokumentiem.
6.2.3.2. Pretendenti, kuru piedāvājumi neatbilst Nolikuma 2. pielikumā noteiktajām Pasūtītāja prasībām, no tālākās dalības Iepirkumā tiek izslēgti.
6.2.4. Finanšu piedāvājuma vērtēšana:
6.2.4.1. Iepirkuma komisija izvērtē pretendentu iesniegto finanšu piedāvājumu atbilstību Nolikuma 2. pielikumā noteiktajām Pasūtītāja prasībām finanšu piedāvājuma sagatavošanā.
6.2.4.2. Iepirkuma komisija piedāvājumu vērtēšanas laikā pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus.
6.2.4.3. Ja Iepirkuma komisijai pretendenta piedāvājums šķitīs nepamatoti lēts, tā pieprasīs pretendentam sniegt skaidrojumu par piedāvāto cenu vai izmaksām, ievērojot Publisko iepirkumu likuma 53. pantā noteikto.
6.3. Piedāvājuma vērtēšana saskaņā ar izraudzīto piedāvājuma izvēles kritēriju:
6.3.1. Iepirkuma komisija pretendentu iesniegtos piedāvājumus Iepirkumam vērtē ņemot vērā šādu piedāvājuma izvēles kritēriju - Iepirkuma nolikuma prasībām atbilstošs piedāvājums ar viszemāko piedāvāto cenu par visu apjomu kopā, bez PVN. 
6.3.2. Ja vairāki pretendenti būs iesnieguši piedāvājumus ar vienādu cenu, un tiem būtu piešķiramas iepirkuma līguma slēgšanas tiesības, Iepirkuma komisija uzvarētāju noteiks izlozējot.
7. IEPIRKUMA KOMISIJAS TIESĪBAS UN PIENĀKUMI

7.1. Komisijas darbu organizē un vada Komisijas priekšsēdētājs. Komisijas priekšsēdētājs nosaka Iepirkuma komisija sēdes vietu, laiku un kārtību, kā arī sasauc un vada Iepirkuma komisijas sēdes.

7.2. Iepirkuma komisija savas kompetences ietvaros pieņem lēmumus, kā arī veic citas darbības saskaņā ar Iepirkuma Nolikumu un Publisko iepirkumu likumu.

7.3. Iepirkuma komisijas lēmumi tiek pieņemti sēdes laikā balsojot. Balsstiesības ir visiem Iepirkuma komisijas locekļiem. Komisija pieņem lēmumus ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir Iepirkuma komisijas priekšsēdētāja balss.

7.4. Iepirkuma komisijas tiesības un pienākumi:

7.4.1. izskatīt pretendenta piedāvājumu un izvērtēt piedāvājuma atbilstību Nolikumā noteiktajām prasībām un pieņemt lēmumu par iepirkuma procedūras rezultātiem;

7.4.2. pieņemt lēmumu par pretendenta izslēgšanu no dalības Iepirkumā, ja uz pretendentu attiecas Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punkta un Starptautisko un Latvijas Republikas nacionālo sankciju likuma 11.1 panta pirmajā daļā ir noteikti pretendentu izslēgšanas gadījumi;

7.4.3. izslēgt pretendentu no turpmākās dalības Iepirkumā, ja pretendents nav iesniedzis visu Komisijas pieprasīto informāciju vai ir sniedzis nepatiesu informāciju;

7.4.4. izslēgt pretendentu no dalības iepirkumā, ja pretendenta piedāvājums neatbilst Nolikumā noteiktajām prasībām;

7.4.5. izslēgt pretendentu no dalības Iepirkumā, ja pretendents iesniedzis nepamatoti lētu piedāvājumu. Iepirkuma komisija pirms šī piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem atbilstoši Publisko iepirkumu likuma 53. pantā noteiktajam;

7.4.6. ja Iepirkuma komisija konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tā pieprasa, lai pretendents, vai kompetenta institūcija izskaidro vai papildina minēto informāciju vai dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai Iepirkuma komisija nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.

7.4.7. ja Iepirkuma komisija saskaņā ar Nolikuma 7.4.6. apakšpunktā noteikto (atbilstoši PIL 41. panta septītajai daļai) ir pieprasījusi izskaidrot vai papildināt piedāvājumā ietverto vai pretendenta iesniegto informāciju, bet pretendents to nav izdarījis atbilstoši Iepirkuma komisijas noteiktajām prasībām, Iepirkuma komisija pieteikumu vai piedāvājumu vērtē pēc tā rīcībā esošās informācijas;
7.4.8. Iepirkuma komisijai ir tiesības pieaicināt ekspertus piedāvājuma atbilstības pārbaudē un piedāvājuma vērtēšanā;

7.4.9. Komisijai ir tiesības izbeigt Konkursu, neizvēloties nevienu piedāvājumu.

8. PRETENDENTA TIESĪBAS UN PIENĀKUMI

8.1. Pretendenta tiesības un pienākumi:

8.1.1. Piedalīšanās Iepirkumā ir pretendenta brīvas gribas izpausme. Iesniedzot savu piedāvājumu dalībai iepirkumā, pretendents visā pilnībā pieņem un ir gatavs pildīt visas šajā Nolikumā noteiktās prasības. Piedāvājuma iesniegšana apliecina pretendenta piekrišanu visiem šā Nolikuma noteikumiem.

8.1.2. Pretendentam ir pienākums Komisijas norādītajā termiņā sniegt atbildes uz Komisijas pieprasījumiem.
8.1.3. Pretendentam ir pienākums no Pasūtītāja saņemtos Iepirkuma dokumentus nenodot trešajām personām un izmantot tos tikai Iepirkuma piedāvājuma izstrādei.

8.1.4. Pretendentam ir tiesības iesniegt Iepirkumu uzraudzības birojam iesniegumu par Komisijas darbību attiecībā uz Iepirkuma likumību, ja tas uzskata, ka Iepirkuma komisija nav ievērojusi iepirkumu regulējošo normatīvo aktu prasības un tādējādi pārkāpusi pretendenta likumīgās tiesības un intereses.

8.1.5. Pretendentam ir tiesības pieprasīt Pasūtītājam piedāvājumā iekļautas konfidenciālas informācijas neizpaušanu atbilstoši normatīvo aktu prasībām.

9. INFORMĀCIJA PAR LĪGUMU

9.1. Līguma projekts ir pievienots Nolikumam kā 4. pielikums.

9.2. Iesniedzot piedāvājumu, pretendents piekrīt visiem Nolikuma un iepirkuma līguma noteikumiem un apņemas tos pildīt.

9.3. Līguma izpildē iesaistīto apakšuzņēmēju, ja tādi ir piesaistīti, nomaiņa tiek veikta atbilstoši Publisko iepirkumu likuma 62. pantā noteiktajam regulējumam.

9.4. Apakšuzņēmējus, uz kuru iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, drīkst nomainīt tikai ar Pasūtītāja rakstveida piekrišanu.

10. NOLIKUMA PIELIKUMI

1.pielikums - Pieteikums dalībai iepirkuma procedūrā;

2.pielikums - Tehniskā specifikācija
3.pielikums - Finanšu piedāvājums;

4.pielikums - Līguma projekts.
1. pielikums

Iepirkuma Nr. ĀN 2024/7
 nolikumam
PRETENDENTA PIETEIKUMS

Informācija par pretendentu:

Pretendenta nosaukums:________________________________________________________

Reģ.Nr._____________________________________________________________________

PVN maksātāja Nr.___________________________________________________________

Juridiskā adrese: _____________________________________________________________

Korespondences adrese: _______________________________________________________

Tālruņa un faksa numuri ________________/_________________

e-pasta adrese __________________________________________

Vispārējā interneta adrese (URL) __________________________ 

Informācija par pretendenta kontaktpersonu:

Vārds, uzvārds, ieņemamais amats______________________/________________________

Tālruņa numurs, e-pasta adrese ______________________/__________________________

Informācija par pretendenta patieso labuma guvēju :


Informācija par personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē :


Ar šo apliecinām, ka:

1) vēlamies piedalīties SIA „Ādažu namsaimnieks” organizētajā iepirkumā “Dabasgāzes piegāde SIA “Ādažu namsaimnieks”” (iepirkuma identifikācijas numurs ĀN 2024/7);
2) esam iepazinušies ar visām nolikumā izvirzītajām prasībām un apņemamies tās ievērot un izpildīt;

3) mums nav iebildumu attiecībā uz SIA „ Ādažu namsaimnieks” organizētajā iepirkumā “Dabasgāzes piegāde SIA “Ādažu namsaimnieks”” (iepirkuma identifikācijas numurs ĀN 2024/7) nolikumu un pilnībā atbilstam visām nolikumā ietvertajām prasībām attiecībā uz pretendentu;
4)  visas piedāvājumā sniegtās ziņas ir patiesas.

5)  piedāvājuma derīguma termiņš ir 120 dienas no piedāvājuma iesniegšanas termiņa beigām
 6)  Uzņēmuma statuss (izvēlēties atbilstošo)*:


a) mazais uzņēmums ⎕

b) vidējais uzņēmums⎕

c) lielais uzņēmums ⎕
* Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.
Vidējais uzņēmums ir uzņēmums, kas nav mazais uzņēmums un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/ vai gada bilance kopā nepārsniedz 43 miljonus euro. 
7) Atļaujam Pasūtītājam iepirkuma ietvaros un tā rezultātā noslēgtā iepirkuma līguma administrēšanai, apstrādāt savā piedāvājumā norādīto fizisko personu datus saskaņā ar Fizisko personu datu aizsardzības likumu. 

Informācija, kas pēc pretendenta domām ir uzskatāma par ierobežotas pieejamības informāciju, atrodas Pretendenta piedāvājuma _________________________ (datnes nosaukums). 

Informācija, kas pēc Pretendenta domām ir uzskatāma par komercnoslēpumu, atrodas Pretendenta piedāvājuma _________________________ (datnes nosaukums). 

 1.Pretendents informē, ka (pēc vajadzības, atzīmējiet vienu no turpmāk minētajiem):

	☐
	1.1. ir iesniedzis piedāvājumu neatkarīgi no konkurentiem
 un bez konsultācijām, līgumiem vai vienošanām, vai cita veida saziņas ar konkurentiem;

	☐
	1.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šī apliecinājuma Pielikumā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu;


2. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 1.2. apakšpunktu, ne ar vienu konkurentu nav bijusi saziņa attiecībā uz:

2.1. cenām;

2.2. cenas aprēķināšanas metodēm, faktoriem (apstākļiem) vai formulām;

2.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu);

2.4. tādu piedāvājuma iesniegšanu, kas neatbilst iepirkuma prasībām; 

2.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums;

3. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā ar šī apliecinājuma 1.2. apakšpunktu.
	Pretendenta paraksttiesīgās vai pilnvarotās personas 

vārds, uzvārds:
	

	Amata nosaukums:
	

	Datums, paraksts:
	DOKUMENTS IR PARAKSTĪTS AR EIS SISTĒMAS PARAKSTU VAI DROŠU ELEKTRONISKO PARAKSTU UN SATUR LAIKA ZĪMOGU


2. pielikums

Iepirkuma Nr. ĀN 2024/7
nolikumam
TEHNISKĀ SPECIFIKĀCIJA
1. Dabasgāzes tirgotājs (turpmāk – Tirgotājs) pārdod dabasgāzi atbilstoši Latvijas Republikā spēkā esošajiem normatīvajiem aktiem.

2. Tirgotājs līdz iepriekšējā mēneša piecpadsmitajam datumam pirms dabasgāzes tirdzniecības perioda sākšanās (pirms paredzētās tirgotāja maiņas) informē sadales sistēmas operatoru, ka noslēgts dabasgāzes tirdzniecības līgums, norādot pārvades sistēmas lietotāja balansēšanas portfeļa identifikatoru, kuram piesaistīt noslēgto līgumu.

3. Pasūtītājs dabasgāzes iepirkuma līgumā deleģē Tirgotājam pienākumu Pasūtītāja vārdā norēķināties ar pārvades un sadales sistēmu operatoriem par sistēmas pakalpojumiem, palīgpakalpojumiem un nodokļiem.

4. Maksu par sistēmas operatoru sniegtajiem sistēmas pakalpojumiem un pārvades sistēmas pakalpojumu – izejas punktu Latvijas lietotāju apgādei, t.sk. saistītiem to palīgpakalpojumiem, un nodokļiem Tirgotājs iekļauj Pasūtītājam iesniedzamajos rēķinos.

5. Tirgotājam jānodrošina balansēšanas pakalpojumi, kuru izmaksām, tāpat kā dabasgāzes uzglabāšanas pakalpojuma (ja tāds paredzēts) un pārvades sistēmas pakalpojuma – pārvades jaudas izmaksām, darbaspēka izmaksām, izmaksām par rēķinu izrakstīšanu, maksājumu iekasēšanu un apstrādi, nodokļiem, nodevām, u.c. izmaksām, kas nepieciešamas Līguma kvalitatīvai izpildei, ir jābūt ietvertām Finanšu piedāvājumā norādītajā dabasgāzes tirdzniecības uzcenojumā.

6. Tirgotājs nodrošina dabasgāzi Tehniskās specifikācijas 1. tabulā norādītajiem Pasūtītāja objektiem nepieciešamajā apjomā. Tehniskās specifikācijas 1. tabulā norādītie apjomi ir uzskatāmi par prognozējamo viena gada apjomu. Pasūtītājs ir tiesīgs iegādāties tādu dabasgāzes apjomu, kāds nepieciešams Pasūtītāja objektu darbības nodrošināšanai. Faktiskais gada apjoms var nesasniegt vai pārsniegt norādītos prognozējamos apjomus, apmaksa tiek veikta atbilstoši faktiski saņemtajam apjomam.

	Nr.p.k.
	Objekta adrese
	Objekta tirgus numurs
	Patēriņa veids
	Atļautā maksimālā slodze m3/h

	1
	Atpūtas iela 3, Bukulti
	(A005124857)
	Daudzdzīvokļu dzīvojamā māja
	25.00

	2
	Atpūtas iela 1, Bukulti
	(A005124848)
	Daudzdzīvokļu dzīvojamā māja
	25.00

	3
	Neļķu iela 17, Bukulti
	(A005162942)
	Daudzdzīvokļu dzīvojamā māja
	25.00

	4
	Atpūtas iela 8, Bukulti
	(A005174597)
	Daudzdzīvokļu dzīvojamā māja
	10.91

	5
	Atpūtas iela 2, Bukulti
	(A005174562)
	Daudzdzīvokļu dzīvojamā māja
	25.00

	6
	Atpūtas iela 6, Bukulti
	(A005174581)
	Daudzdzīvokļu dzīvojamā māja
	25.00

	7
	Atpūtas iela 4, Bukulti
	(A005174570)
	Daudzdzīvokļu dzīvojamā māja
	25.00

	8
	Alderu iela 27, Baltezers
	(A005455856)
	Daudzdzīvokļu dzīvojamā māja
	6.00

	9
	Alderu iela 30, Baltezers
	(A005528635)
	Daudzdzīvokļu dzīvojamā māja
	40.00

	10
	Gaujas iela 11, Ādaži
	(A005397650)
	Daudzdzīvokļu dzīvojamā māja
	100.00

	11
	Tulpju iela 2a, Carnikava
	(A005420616)
	Daudzdzīvokļu dzīvojamā māja
	19.36

	12
	Rīgas iela 12A, Carnikava
	(A005196129)
	Katlu māja
	96.20

	13
	Zvejnieku iela 23, Carnikava
	(A005196178)
	Katlu māja
	65.00

	14
	Tulpju iela 5, Carnikava
	(A005196212)
	Katlu māja
	168.42

	15
	Jūras iela 8A, Carnikava
	(A005196155)
	Katlu māja
	65.00

	16
	Jūras iela 9A, Carnikava
	(A005196164)
	Katlu māja
	96.20

	17
	Stacijas iela 9, Carnikava
	(A005196132)
	Katlu māja
	69.00


1. Pasūtītājam ir tiesības mainīt Objektu sarakstu papildinot/ vai samazinot Objektu skaitu, kā arī palielināt vai samazināt pakalpojuma apjomu Objektos.

2. Informācija par Dabasgāzes patēriņu ņemot vērā iepriekšējo gadu par visiem objektiem kop24.ā:
	Mēness, gads
	Kopējais gāzes patēriņš (MWh)*

	01.06.2024
	338

	01.05.2024
	422

	01.04.2024
	1059

	01.03.2024
	1423

	01.02.2024
	1651

	01.01.2024
	2304

	01.12.2023
	1961

	01.11.2023
	1591

	01.10.2023
	990

	01.09.2023
	357

	01.08.2023
	368

	01.07.2023
	359

	Kopā:
	12824


3. pielikums

Iepirkuma Nr. ĀN 2024/7
nolikumam
FINANŠU PIEDĀVĀJUMS

Mēs, ________________________________________________________________

(pretendenta nosaukums, reģ. Nr.)

Piedāvājam izpildīt pasūtījumu, kas saistīts ar dabasgāzes piegādi SIA „ Ādažu namsaimnieks” nepieciešamos apjomos un par šādu cenu:

	
Pozīcija
	Cena EUR bez PVN*

	Dabasgāzes tirdzniecības uzcenojums par vienu MWh

(Plānotais patēriņš 12 (divpadsmit) mēnešiem 12500  (MWh))
	


* Finanšu piedāvājuma cena jānorāda kā dabasgāzes tirdzniecības uzcenojums, kas līguma darbības laikā tiek pieskaitīts katra nākamā mēneša dabasgāzes cenai, par pamatu ņemot ICE Report Center publicēto nākamā mēneša dabasgāzes tirdzniecības līgumu cenu EUR/MWh Netherland’s Title Transfer Facility piegādes zonā, ievērojot šādu dabasgāzes cenas aprēķina formulu:
	Dabasgāzes kopējā cena
 = TTFfm  + X EUR/MWh,
kur:

TTFfm – nākamā mēneša Netherland’s Title Transfer Facility dabasgāzes tirdzniecības līgumu cenu indekss EUR/MWh, kas tiek publicēts ICE Report Center - Data (theice.com).
X – piedāvātais dabasgāzes tirdzniecības uzcenojums, EUR/MWh.


Nosacījumi finanšu piedāvājuma sagatavošanai:

1. Finanšu piedāvājuma pozīcijā “Dabasgāzes tirdzniecības uzcenojums par vienu MWh” norādītajā vienības cenā ietver visas ar dabasgāzes tirdzniecību saistītās izmaksas, t.sk. balansēšanas izmaksas, dabasgāzes uzglabāšanas pakalpojuma izmaksas (ja tādas paredzētas) un pārvades sistēmas pakalpojuma – pārvades jaudas izmaksas, darbaspēka izmaksas, izmaksas par rēķinu izrakstīšanu, maksājumu iekasēšanu un apstrādi, nodokļus, nodevas, u.c. izmaksas, kas nepieciešamas Līguma kvalitatīvai izpildei, izņemot dabasgāzes vērtību (resursa cena, kuru nosaka kā biržas cenu katru mēnesi), dabasgāzes sadales sistēmas pakalpojumu izmaksas un pārvades sistēmas pakalpojuma – izejas punkta Latvijas lietotāju apgādei, PVN un akcīzes nodokli.
2. Dabasgāzes tirdzniecības uzcenojums jānorāda ar precizitāti divas zīmes aiz komata.

3. Norādītais dabasgāzes tirdzniecības uzcenojums (EUR bez PVN par vienu MWh) paliek nemainīgs visā iepirkuma līguma darbības laikā, izņemot iepirkuma līgumā atrunāto gadījumu.

4. Apliecinām, ka Iepirkuma Līguma ietvaros tiks nodrošināts Dabas resursu nodokļa aprēķins Latvijas Republikas likumdošanā noteiktajā kārtībā.

	Pretendenta paraksttiesīgās vai pilnvarotās personas 

vārds, uzvārds:
	

	Amata nosaukums:
	

	Datums, paraksts:
	DOKUMENTS IR PARAKSTĪTS AR EIS SISTĒMAS PARAKSTU VAI DROŠU ELEKTRONISKO PARAKSTU UN SATUR LAIKA ZĪMOGU


4. pielikums

Iepirkuma Nr. ĀN 2024/7
nolikumam
LĪGUMS (PROJEKTS)

Par dabasgāzes piegādi SIA “Ādažu namsaimnieks” 

	Ādažos,
	Līguma parakstīšanas datums ir pēdējā pievienotā droša

elektroniskā paraksta un tā laika zīmoga pievienošanas datums


SIA “Ādažu namsaimnieks”, reģistrācijas Nr. 40003422041, juridiskā adrese: Gaujas iela 16, Ādaži, LV-2164, turpmāk saukts „LIETOTĀJS”, tās valdes priekšsēdētāja Jura Krūzes personā, no vienas puses, un 

<Piegādātāja nosaukums>, reģistrācijas Nr. <reģistrācijas numurs>, juridiskā adrese: <juridiskā adrese>, (turpmāk – Pārdevējs), tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no otras puses (turpmāk abi kopā – Puses, bet katrs atsevišķi – Puse), pamatojoties uz atklātā konkursa “Dabasgāzes piegāde”, iepirkuma identifikācijas Nr. ĀN 2024/7 rezultātiem un iesniegto piedāvājumu, noslēdz līgumu (turpmāk - Līgums):

1. Līguma priekšmets 
1.1. Tirgotājs pārdod, un Lietotājs pērk dabasgāzi patēriņam Lietotāja apsaimniekošanā esošajos gazificētajos objektos ​​– _________________________ ​​– (turpmāk – Gazificētie objekti vai objekti) saskaņā ar Tirgotāja iesniegto piedāvājumu iepirkumā, šajā Līgumā, tā 1. pielikumā “Finanšu piedāvājums”, 2. pielikumā “Tehniskā specifikācija” (turpmāk – Tehniskā specifikācija) un Latvijas Republikā spēkā esošajos normatīvajos aktos noteiktajām prasībām attiecībā uz dabasgāzes tirdzniecību un lietošanu.

1.2. Lietotājs ir tiesīgs iepirkt tādu dabasgāzes apjomu (daudzumu), kāds nepieciešams tā Gazificēto objektu darbības nodrošināšanai. Lietotājam Līgumā noteiktajā dabasgāzes nodrošināšanas periodā pārdotais faktiskais dabasgāzes apjoms var nesasniegt vai pārsniegt Tehniskajā specifikācijā uzrādīto plānoto apjomu. Tirgotājam nav tiesību pieprasīt, lai Lietotājs Līgumā noteiktajā dabasgāzes nodrošināšanas periodā nopirktu un apmaksātu dabasgāzi Tehniskajā specifikācijā minētajā nodrošināmajā apjomā (daudzumā).
1.3. Dabasgāzes īpašuma tiesību nodošana notiek uz Lietotāja Gazificēto objektu dabasgāzes apgādes sistēmu piederības robežām.

1.4. Lietotāja Gazificēto objektu visa šī Līguma darbības ietvaros iegādātā dabasgāze tiek izmantota tikai vienam mērķim – kā kurināmais.
2. Līgumcena, dabasgāzes cena un norēķinu kārtība

2.1. Līguma maksimālā kopējā līgumcena visā Līguma darbības laikā nepārsniedz _______________ EUR (_______________________ euro un nulle centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar Latvijas Republikā spēkā esošajos normatīvajos aktos noteikto kārtību un apmēru.

2.2. Līguma 2.1. punktā noteiktā Līguma maksimālā kopējā līgumcena ietver dabasgāzes sistēmas pakalpojumu izmaksas, akcīzes nodokli un visas ar dabasgāzes tirdzniecību saistītās izmaksas visā Līguma darbības laikā.
2.3. Tirgotājs pārdod, bet Lietotājs pērk dabasgāzi atbilstoši faktiski patērētajam dabasgāzes daudzumam attiecīgajā mēnesī par cenu, kas noteikta euro par megavatstundu, un kura attiecīgajā mēnesī tiek aprēķināta atbilstoši šādai dabasgāzes cenas noteikšanas formulai – Dabasgāzes kopējā cena = TTFfm  + ____ (tiek norādīta “Tirgotāja iepirkumā iesniegtā finanšu piedāvājuma pozīcijā “Dabasgāzes tirdzniecības uzcenojums par vienu MWh” piedāvātā cena) EUR/MWh bez PVN, kur:

· Dabasgāzes kopējā cena – nākamā mēneša dabasgāzes pārdošanas cena EUR/MWh bez PVN;

· TTFfm – nākamā mēneša Netherland’s Title Transfer Facility dabasgāzes tirdzniecības līgumu cenu indekss EUR/MWh, kas tiek publicēts ICE Report Center (https://www.ice.com/report/282);

· ____ (tiek norādīta Tirgotāja iepirkumā iesniegtā finanšu piedāvājuma pozīcijā “Dabasgāzes tirdzniecības uzcenojums par vienu MWh” piedāvātā cena) EUR/MWh bez PVN – dabasgāzes tirdzniecības uzcenojums par vienu MWh saskaņā ar Tirgotāja iepirkumā iesniegtā finanšu piedāvājuma pozīcijā “Dabasgāzes tirdzniecības uzcenojums par vienu MWh” piedāvāto cenu.

2.4. Līguma 2.3. punktā dabasgāzes vienības cena ietver visas ar dabasgāzes tirdzniecību saistītās izmaksas, t.sk. dabasgāzes vērtību, balansēšanas izmaksas, dabasgāzes uzglabāšanas pakalpojuma izmaksas (ja tādas paredzētas) un pārvades sistēmas pakalpojuma – pārvades jaudas izmaksas, darbaspēka izmaksas, izmaksas par rēķinu izrakstīšanu, maksājumu iekasēšanu un apstrādi, nodokļus, nodevas, u.c. izmaksas, kas nepieciešamas Līguma kvalitatīvai izpildei, izņemot dabasgāzes sadales sistēmas pakalpojumu izmaksas un pārvades sistēmas pakalpojuma – izejas punkta Latvijas lietotāju apgādei, PVN un akcīzes nodokli.
2.5. Atbilstoši Līguma 2.3. punktā norādītajai dabasgāzes cenas noteikšanas formulai aprēķināto dabasgāzes cenu Tirgotājs paziņo Lietotājam ne vēlāk kā līdz katra mēneša pirmajai darba dienai (ieskaitot), nosūtot informāciju uz Līguma 11.6. punktā norādītajām Lietotāja kontaktpersonu elektroniskā pasta adresēm.

2.6. Maksu par Lietotāja faktiski patērēto dabasgāzi Tirgotājs aprēķina, ņemot vērā sadales sistēmas operatora sniegtos aprēķinus par dabasgāzes patēriņu Gazificētajos objektos un saskaņā ar Līguma 2.3. punktā noteikto dabasgāzes cenu. Lietotāja patērēto dabasgāzes daudzumu uzskaita kubikmetros (m3). Ja komercuzskaites mēraparātiem uzstādīti temperatūras un spiediena korektori, uzskaites datus nosaka standarta apstākļos. Lietotāja norēķiniem ar Tirgotāju par patērēto dabasgāzi, kā arī saņemtajiem sadales sistēmas pakalpojumiem sadales sistēmas operators uzskaitīto dabasgāzes daudzumu pārrēķina MWh, izmantojot pārvades sistēmas operatora tīmekļvietnē publicētos datus par gāzes dienas dabasgāzes vidējo svērto augstāko siltumspēju standartapstākļos. 

2.7. Maksu par Lietotāja saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā spēkā esošajos normatīvajos aktos apstiprinātos sistēmas pakalpojumu tarifus. Informācija par spēkā esošajiem tarifiem pieejama sadales sistēmas operatora tīmekļa vietnē un Sabiedrisko pakalpojumu regulēšanas komisijas tīmekļa vietnē www.sprk.gov.lv.

2.8. Lietotājs deleģē Tirgotāju norēķināties un Tirgotājs, ņemot vērā Lietotāja deleģējumu, norēķinās Lietotāja vārdā ar sistēmas operatoriem par to sniegtajiem sistēmas pakalpojumiem, citiem pakalpojumiem un nodokļiem. 
2.9. Maksu par sistēmas pakalpojumiem, citiem pakalpojumiem un nodokļiem Tirgotājs ietver Lietotājam izrakstītajā rēķinā. Rēķinā katra pakalpojuma summa norādāma atsevišķā pozīcijā.
2.10. Tirgotājs līdz kārtējā mēneša desmitajam datumam nosūta uz Lietotāja oficiālo elektronisko adresi vai e-pasta adresi: info@adazunamsaimnieks.lv, kā arī jebkurā gadījumā vienlaikus nosūta uz Līguma 11.6. punktā noteikto Lietotāja kontaktpersonu e-pasta adresēm, rēķinu par iepriekšējā mēneša faktiski patērēto dabasgāzes apjomu atbilstoši komercuzskaites mēraparātu rādījumiem Gazificētajos objektos. Tirgotājs šajā rēķinā ietver atbilstoši Līguma 2.6. punktā noteiktajai kārtībai aprēķināto maksu par dabasgāzi un maksu par sistēmas pakalpojumiem atbilstoši Līguma 2.7. punktam, rēķinā norādot to katram Gazificētajam objektam atsevišķi, kā arī aprēķinātos normatīvajos aktos noteiktos nodokļus. Lietotājs nodrošina rēķina apmaksu Līguma 2.13. punktā noteiktajā termiņā. 

2.11. Ja Tirgotājs iesniedz elektronisku rēķinu, Lietotājs pieņem tādu elektronisko rēķinu, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Elektroniski sagatavots rēķins ir derīgs bez Tirgotāja paraksta.
2.12. Ja, izskatot iesniegto Tirgotāja rēķinu, Lietotājs konstatē nepilnības, Lietotājs par konstatētajām nepilnībām informē Tirgotāju un, ja Lietotāja izteiktās pretenzijas ir pamatotas, Tirgotājs piecu darbdienu laikā pēc rēķina precizēšanas pieprasījuma saņemšanas no Lietotāja iesniedz Lietotājam precizētu rēķinu. Lietotājs pretenzijas par saņemto rēķinu var izteikt desmit darbdienu laikā pēc rēķina saņemšanas. Lietotājs rēķina apmaksu veic pēc atbilstoša rēķina saņemšanas. Līguma 2.13. punktā noteiktais rēķina apmaksas termiņš tiek skaitīts no precizētā rēķina izsniegšanas dienas.

2.13. Lietotājs rēķina apmaksu veic 15 darbdienu laikā no dienas, kad Tirgotājs iesniedzis Lietotājam atbilstošu rēķinu par faktiski patērēto dabasgāzes apjomu iepriekšējā mēnesī, veicot pārskaitījumu uz Tirgotāja rēķinā norādīto bankas kontu. Par samaksas dienu uzskatāms Valsts kases atzīmes datums Lietotāja maksājuma uzdevumā. Šis Līguma punkts nav attiecināms uz gadījumiem, kad Valsts kase, veicot izpildei nosūtīto maksājuma rīkojumu un pieteikumu uzraudzību, ir aizturējusi darījuma izpildi (t.sk. gadījumos, ja ir pamatotas aizdomas par sankciju pārkāpšanu vai apiešanu).

2.14. Lietotājs informē sadales sistēmas operatoru par patērēto dabasgāzi, ievērojot kārtību, kāda paredzēta sadales sistēmas operatora tīmekļvietnē www.gaso.lv publicētajā Sadales sistēmas pakalpojumu izmantošanas kārtībā.

2.15. Ja Lietotājs normatīvajos aktos un šajā Līgumā noteiktajā kārtībā un termiņā neiesniedz informāciju par faktiski saņemto dabasgāzi, aprēķins par patērēto dabasgāzi tiek veikts atbilstoši Ministru kabineta 2017. gada 7. februāra noteikumu Nr. 78 “Dabasgāzes tirdzniecības un lietošanas noteikumi” 132. punktā noteiktajam. 

2.16. Lietotājam Līguma darbības laikā nav pienākums apgūt visu Līguma 2.1. punktā norādīto Līguma maksimālo kopējo līgumcenu.

3. Dabasgāzes apgādes sistēmas pakalpojumi

3.1. Tirgotājam atbilstoši spēkā esošajiem normatīvajiem aktiem uz šī Līguma noslēgšanas dienu un visā Līguma darbības laikā ir jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojumu nodrošināšanu Lietotājam, kā arī Tirgotājs apliecina, ka ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.
3.2. Dabasgāzes piegādi Lietotājam Gazificētajā objektā līdz dabasgāzes apgādes sistēmas piederības robežai atļautās maksimālās slodzes robežās nodrošina sadales sistēmas operators normatīvajos aktos noteiktajā kārtībā.
3.3. Lietotājam ir saistošas normatīvajos aktos paredzētās un sadales sistēmas operatora izstrādātajā un tā tīmekļvietnē www.gaso.lv publicētajā Sadales sistēmas pakalpojumu izmantošanas kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
3.4. Lietotājam ir pienākums nepārsniegt Gazificētajā objektā atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā.
4. Pušu pienākumi un tiesības 

4.1. Puses apņemas ievērot Enerģētikas likuma, Ministru kabineta 2017. gada 7. februāra noteikumu Nr.78 “Dabasgāzes tirdzniecības un lietošanas noteikumi” un citu saistošo Latvijas Republikā spēkā esošo normatīvo aktu prasības.

4.2. Tirgotāja tiesības:

4.2.1. saņemt no Lietotāja samaksu par pārdoto dabasgāzi šajā Līgumā noteiktajā kārtībā un apmērā;
4.2.2. pieprasīt Lietotājam iesniegt dokumentus, kas apliecina Gazificēto objektu īpašuma, lietošanas vai valdījuma tiesības. Ja Lietotājs sniedz nepatiesu informāciju par īpašuma, lietošanas vai valdījuma tiesībām uz Gazificētajiem objektiem, tas sedz visus zaudējumus, kas nodarīti šādas informācijas sniegšanas rezultātā;
4.2.3. Latvijas Republikā spēkā esošajos normatīvajos aktos noteiktajos gadījumos un kārtībā lūgt sistēmas operatoram pārtraukt dabasgāzes piegādi Lietotāja Gazificētajos objektos.

4.3. Tirgotāja pienākumi:

4.3.1. ievērojot Latvijas Republikā spēkā esošo normatīvo aktu nosacījumus, ne vēlāk kā līdz iepriekšējā mēneša piecpadsmitajam datumam pirms Līguma 7.2. punktā paredzētā dabasgāzes tirdzniecības perioda sākuma informēt sadales sistēmas operatoru, ka noslēgts dabasgāzes tirdzniecības līgums, norādot pārvades sistēmas lietotāja balansēšanas portfeļa identifikatoru, kuram piesaistīt noslēgto Līgumu;

4.3.2. pārdot dabasgāzi atbilstoši Līguma un tā pielikumu nosacījumiem, Lietotājam nepieciešamajā apjomā par attiecīgā mēneša saskaņā ar Līguma 2.3. punktā noteikto dabasgāzes cenas noteikšanas formulu aprēķināto dabasgāzes vienības cenu;

4.3.3. nodrošināt Līguma izpildei nepieciešamo balansēšanas pakalpojumu;

4.3.4. sniegt Lietotājam savlaicīgi informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku, ja šāda informācija ir Tirgotāja rīcībā;

4.3.5. Tirgotājam visā Līguma darbības laikā jābūt reģistrētam Dabasgāzes tirgotāju reģistrā;

4.3.6. Tirgotājam visā Līguma darbības laikā jābūt spēkā esošam sadales sistēmas pakalpojuma līgumam ar sadales sistēmas operatoru un pārvades sistēmas pakalpojuma līgumam ar pārvades sistēmas operatoru, lai nodrošinātu Lietotājam sistēmas pakalpojumus;

4.3.7. norēķināties ar sistēmas operatoriem par Līguma izpildes nodrošināšanai Lietotājam sniegtajiem sistēmas pakalpojumiem, citiem pakalpojumiem un nodokļiem;

4.3.8. Ministru kabineta 2017. gada 7. februāra noteikumu Nr.78 “Dabasgāzes tirdzniecības un lietošanas noteikumi” 34. punktā noteiktajā termiņā informēt Lietotāju par Līguma darbības termiņa beigām;
4.3.9. nekavējoties informēt Lietotāju, nosūtot informāciju uz Lietotāja oficiālo elektronisko adresi, ja mainās Tirgotāja Starptautisko un Latvijas Republikas nacionālo sankciju likuma 11.1 panta pirmajā daļā norādītās personas;

4.3.10. nekavējoties informēt Lietotāju, nosūtot informāciju uz Lietotāja oficiālo elektronisko adresi, ja Tirgotājam vai tā Līgumā piesaistītajam apakšuzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

4.4. Lietotāja pienākumi:

4.4.1. Līgumā noteiktajā kārtībā veikt samaksu par Tirgotāja pārdoto (faktiski saņemto) dabasgāzi, sistēmas operatoru sniegtajiem pakalpojumiem un nodokļiem.

4.4.2. sniegt patiesu informāciju par komercuzskaites mēraparāta rādījumiem;

4.4.3. nekavējoties, bet ne vēlāk kā attiecīgās dienas laikā, kurā konstatēta neatbilstošas kvalitātes dabasgāzes saņemšana, informēt par to sadales sistēmas operatoru un dabasgāzes Tirgotāju;

4.4.4. nekavējoties, bet ne vēlāk kā 24 stundu laikā, ziņot sadales sistēmas operatoram par konstatētajiem komercuzskaites mēraparātu vai plombu bojājumiem;

4.4.5. ievērot Lietotāja Gazificētajiem objektiem noteikto atļauto maksimālo slodzi;

4.4.6. sniegt Tirgotājam pieprasīto informāciju, lai Tirgotājs varētu netraucēti pildīt tam normatīvajos aktos un Līgumā noteiktos pienākumus un īstenot paredzētās tiesības, ciktāl pieprasītā informācija ir Lietotāja rīcībā un ir izsniedzama saskaņā ar normatīvajiem aktiem;

4.4.7. gadījumā, ja Gazificēto objektu īpašuma, lietošanas vai valdījuma tiesības tiek nodotas citai personai, trīs darbdienu laikā no attiecīgā Gazificētā objekta īpašuma, valdījuma vai lietojuma tiesību maiņas, paziņot sadales sistēmas operatoram par šo faktu, nosūtot ar jauno dabasgāzes lietotāju saskaņotu komercuzskaites mēraparāta rādījuma fiksācijas aktu, kā arī informēt Tirgotāju;

4.4.8. nodrošināt uzstādīto komercuzskaites mēraparātu un plombu saglabāšanu.

4.5. Lietotāja tiesības:
4.5.1. saņemt dabasgāzi, balansēšanas un sistēmas pakalpojumus atbilstoši Līguma un Latvijas Republikā spēkā esošo normatīvo aktu nosacījumiem;

4.5.2. saņemt no Tirgotāja Latvijas Republikas spēkā esošajos normatīvajos aktos noteikto informāciju, kas saistīta ar dabasgāzes pārdošanu Lietotājam;

4.5.3. saņemt savlaicīgi no Tirgotāja informāciju par dabasgāzes piegādes pārtraukumiem un iespējamo dabasgāzes piegādes atjaunošanas laiku, ciktāl šāda informācija ir Tirgotāja rīcībā;

4.5.4. izmantot citas Latvijas Republikā spēkā esošajos normatīvajos aktos Lietotājam paredzētās tiesības.

5. Pušu atbildība

5.1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikā spēkā esošajos normatīvajos aktos noteiktajā kārtībā.
5.2. Puses savstarpēji ir atbildīgas viena otrai un trešajām personām par nodarītajiem zaudējumiem, ja tie radušies vienas Puses vai tās personāla vai apakšuzņēmēju (ja tādi piesaistīti Līgumā noteiktajā kārtībā) darbības vai bezdarbības rezultātā, tostarp rupjas neuzmanības, ļaunā nolūkā izdarīto darbību vai nolaidības rezultātā.

5.3. Par Līguma 2.13. punktā noteiktā rēķina apmaksas termiņa kavējumu Lietotājs pēc Tirgotāja pieprasījuma maksā līgumsodu 0.15% apmērā no nesamaksātā rēķina summas par katru nokavēto kalendāro dienu, bet kopā ne vairāk kā 10% no kavētā maksājuma summas. Tirgotājs šajā punktā noteikto līgumsodu no Lietotāja var prasīt, ja Tirgotājs ir informējis Lietotāju par rēķina apmaksas neveikšanu, bet Lietotājs to nav novērsis 10 darbdienu laikā.

5.4. Gadījumā, ja Lietotājam atbilstoši Līguma 5.3. punktam jāmaksā līgumsods, Lietotājs tā apmaksu veic 10 darbdienu laikā pēc Tirgotāja pretenzijas un līgumsoda aprēķina saņemšanas. 

5.5. Ja netiek nodrošināta dabasgāze no Tirgotāja puses, vai Tirgotājs nepilda pienākumus atbilstoši Līgumam, Lietotājam ir tiesības prasīt Tirgotājam līgumsodu līdz 350.00 EUR (trīs simti piecdesmit euro un nulle centi) par katru konstatēto gadījumu (bez PVN).

5.6. Ja Tirgotājam atbilstoši Līguma 5.5. punktam jāmaksā līgumsods, Tirgotājs tā apmaksu veic 10 darbdienu laikā pēc Lietotāja pieprasījuma saņemšanas. Lietotājam ir tiesības neapmaksāt Tirgotāja rēķinus līdz līgumsoda samaksas brīdim.

5.7. Līguma 5.5. punkta kārtībā Tirgotājam piemēroto līgumsodu apmērs Līguma izpildes laikā kopā nepārsniedz 10% no Līguma 2.1. punktā noteiktās Līguma maksimālās kopējās līgumcenas.

5.8. Tirgotājs nav atbildīgs, ja Lietotājam nav iespējams pārdot dabasgāzi sakarā ar to, ka sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

5.9. Līgumsoda samaksa neatbrīvo Puses no saistību izpildes. Līgumsoda samaksa nav uzskatāma par zaudējumu atlīdzināšanu.

6. Strīdu izšķiršanas kārtība

Strīdus un domstarpības par Līgumu un tā izpildi, kas Pusēm var rasties Līguma darbības laikā, Puses risina pārrunu ceļā. Ja strīdus un domstarpības nav iespējams atrisināt pārrunu ceļā viena mēneša laikā, tad tie izšķirami Latvijas Republikas tiesā Latvijas Republikā spēkā esošajos normatīvajos aktos noteiktajā kārtībā. Izskatot no Līguma izrietošos strīdus, piemērojami Latvijas Republikā spēkā esošie normatīvie akti.

7. Līguma spēkā stāšanās, grozīšana un darbības izbeigšana

7.1. Līgums stājas spēkā tā abpusējas parakstīšanas dienā un ir spēkā līdz Pušu saistību pilnīgai izpildei. 

7.2. Dabasgāzes tirdzniecības periods, t.i., periods, kurā Tirgotājs piegādā (pārdod) dabasgāzi Lietotājam, ir no 20___. gada ___. _________ līdz 20__. gada ___. _________ (ieskaitot) [tiek norādīts 12 mēnešu periods] vai līdz Līguma 2.1. punktā noteiktās Līguma maksimālās kopējās līgumcenas sasniegšanai, atkarībā no tā, kurš apstāklis iestājas pirmais. Pusēm, rakstveidā vienojoties, ir tiesības ne vairāk kā divas reizes pagarināt dabasgāzes tirdzniecības periodu uz termiņu, kas katru reizi nepārsniedz 12 mēnešus (kopējais maksimālais dabasgāzes tirdzniecības periods – 36 mēneši). Līgums tiek izbeigts, ja tā ietvaros apgūtā summa sasniedz Līguma 2.1. punktā noteikto Līguma maksimālo kopējo līgumcenu.

7.3. Līguma darbības laikā, Pusēm abpusēji vienojoties, var tikt veikti Līguma grozījumi šajā Līgumā un Publisko iepirkumu likuma (turpmāk – PIL) 61. pantā noteiktajos gadījumos un kārtībā.

7.4. Jebkuri grozījumi (izņemot Līguma 11.3. un 11.8. punktā noteiktos gadījumus) Līgumā jānoformē rakstiski un jāparaksta Pusēm. Rakstiski noformēti un Pušu parakstīti Līguma grozījumi kļūst par Līguma neatņemamu sastāvdaļu. 

7.5. Tirgotājam ir tiesības vienpusēji izbeigt Līgumu un pieprasīt sadales sistēmas operatoram pārtraukt dabasgāzes piegādi, ja Lietotājs nav apmaksājis vairāk kā vienu no Tirgotāja izrakstītajiem rēķiniem, un šāda saistību neizpilde turpinās 30 dienas pēc tam, kad Tirgotājs par to ir rakstiski brīdinājis Lietotāju. Par nodomu vienpusēji izbeigt Līgumu Tirgotājs rakstiski informē Lietotāju vismaz vienu mēnesi iepriekš.

7.6. Tirgotājam, rakstiski par to paziņojot Lietotājam vismaz desmit darbdienas iepriekš, ir tiesības izbeigt Līgumu, ja ir kļuvis zināms, ka Lietotājs ir zaudējis Gazificēto objektu īpašuma, lietošanas vai valdījuma tiesības.

7.7. Pusēm vienojoties, var tikt pārskatīta Līguma 2.3. punktā norādītā dabasgāzes tirdzniecības uzcenojuma par vienu MWh cena, ja kopš Līguma noslēgšanas ir pagājuši ne mazāk kā divpadsmit kalendārie mēneši un šāda nepieciešamība ir objektīvi pamatojama ar tirgus situācijas izmaiņām, ko Tirgotājs iepriekš, iesniedzot piedāvājumu iepirkumā, nevarēja objektīvi paredzēt. Šādu grozījumu rezultātā dabasgāzes tirdzniecības uzcenojuma par vienu MWh cenas izmaiņas kopumā nevar pārsniegt 10% no Līguma 2.3. punktā norādītās sākotnējās dabasgāzes tirdzniecības uzcenojuma par vienu MWh cenas.

7.8. Lietotājam ir tiesības vienpusēji atteikties no dabasgāzes pirkšanas (piegādes) konkrētam objektam gadījumā, ja Lietotājam zūd vajadzība tajā nodrošināt apkuri, t.sk. gadījumā, ja objektā tiek ierīkots pieslēgums citam apkures veidam vai objekta īpašuma, lietošanas vai valdījuma tiesības tiek nodotas citai personai.

7.9. Lietotājam ir tiesības vienpusēji izbeigt Līgumu, ja:

7.9.1. Tirgotājs nepilda tam Līgumā noteiktās saistības vai pilda tās neatbilstoši Līguma nosacījumiem vai spēkā esošo normatīvo aktu prasībām, un Lietotājs par to ir informējis Tirgotāju, bet Tirgotājs Lietotāja noteiktajā termiņā nav novērsis pārkāpumu un neatbilstībā nav vainojams pats Lietotājs;

7.9.2. Tirgotājs pārtrauc savu darbību kā juridiska persona un tam nav tiesību un saistību pārņēmēja;

7.9.3. Tirgotājam ir pasludināts maksātnespējas process vai apturēta saimnieciskā darbība, vai tas tiek likvidēts;

7.9.4. no kompetentās drošības iestādes saņemta informācija, ka Tirgotājs nevar pārdot dabasgāzi Lietotājam;

7.9.5. Tirgotājs ir izslēgts no dabasgāzes tirgotāju reģistra;

7.9.6. Tirgotājam nav spēkā esošs kāds no 3.1. punktā noteiktajiem līgumiem; 

7.9.7. Līgumā ir izdarīti vai ir nepieciešami būtiski grozījumi, kas nav pieļaujami saskaņā ar PIL 61. panta pirmo daļu;

7.9.8. Līgums nav noslēgts atbilstoši iepirkuma dokumentos paredzētajiem noteikumiem, vai ir mainīti būtiski iepirkuma dokumentos iekļautie iepirkuma līguma projekta noteikumi;

7.9.9. Līguma slēgšanas tiesību piešķiršanas brīdī Tirgotājs bija atbilstošs kādam no PIL 42. panta otrajā daļā minētajiem izslēgšanas iemesliem un bija izslēdzams no iepirkuma;

7.9.10. iepirkuma līguma slēgšanas tiesībām Tirgotājam nevajadzēja tikt piešķirtām Līgumā par Eiropas Savienību, Līgumā par Eiropas Savienības darbību un PIL paredzēto pienākumu būtiska pārkāpuma dēļ, kuru Līguma par Eiropas Savienības darbību 258. pantā noteiktajā procedūrā konstatējusi Eiropas Savienības Tiesa;

7.9.11. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

7.10. Lietotājam ir tiesības vienpusēji izbeigt Līgumu, par to vismaz vienu mēnesi iepriekš rakstiski paziņojot Tirgotājam (šis Līguma punkts neattiecas uz Līguma 7.9. punktā noteiktajiem gadījumiem).

7.11. Par Līguma izbeigšanu, pamatojoties uz Līguma 7.9. un 7.10. punkta nosacījumiem, Lietotājs rakstiski informē Tirgotāju, norādot datumu, ar kuru Līgums tiek izbeigts.

7.12. Pusēm abpusēji vienojoties un noformējot vienošanos rakstiski, Līgums var tikt izbeigts pirms Līguma 7.2. punktā noteiktā termiņa.

7.13. Izbeidzot Līgumu, Tirgotājs pārtrauc dabasgāzes piegādi (pārdošanu) Gazificētajam objektam (Lietotājam).

8. Līguma izpildē iesaistīto apakšuzņēmēju nomaiņas kārtība (PIL 62. pants)

8.1. Tirgotājs nav tiesīgs bez saskaņošanas ar Lietotāju veikt iepirkuma piedāvājumā norādīto apakšuzņēmēju (ja tādi piesaistīti) nomaiņu un iesaistīt papildu apakšuzņēmējus Līguma izpildē. Lietotājs var prasīt apakšuzņēmēja viedokli par nomaiņas iemesliem.

8.2. Lietotājs nepiekrīt piedāvājumā norādītā apakšuzņēmēja nomaiņai (ja tādi norādīti), ja pastāv kāds no šādiem nosacījumiem:

8.2.1. piedāvātais apakšuzņēmējs neatbilst iepirkuma dokumentos apakšuzņēmējiem izvirzītajām prasībām;

8.2.2. tiek nomainīts apakšuzņēmējs, uz kura iespējām Tirgotājs balstījies, lai apliecinātu savas kvalifikācijas atbilstību paziņojumā par līgumu un iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Tirgotājs atsaucies, apliecinot savu atbilstību iepirkuma dokumentācijā noteiktajām prasībām, vai tas atbilst PIL 42. panta otrajā daļā (izņemot PIL 42. panta otrās daļas 8. un 9. punktā noteiktos izslēgšanas iemeslus) minētajiem pretendentu izslēgšanas iemesliem;

8.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000.00 EUR (bez PVN) no Līguma kopējās maksimālās vērtības, atbilst PIL 42. panta otrajā daļā (izņemot PIL 42. panta otrās daļas 8. un 9. punktā noteiktos izslēgšanas iemeslus) minētajiem pretendentu izslēgšanas iemesliem;

8.2.4. apakšuzņēmēja maiņas rezultātā tiktu izdarīti tādi grozījumi Tirgotāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

8.3. Lietotājs nepiekrīt jauna apakšuzņēmēja piesaistei gadījumā, ja šādas izmaiņas, ja tās tiktu veiktas sākotnējā iepirkuma piedāvājumā, būtu ietekmējušas piedāvājuma izvēli atbilstoši iepirkuma dokumentos noteiktajiem piedāvājuma izvērtēšanas kritērijiem.

8.4. Pārbaudot jaunā apakšuzņēmēja atbilstību, Lietotājs piemēro PIL 42. panta noteikumus (izņemot PIL 42. panta otrās daļas 8. un 9. punktā noteiktos izslēgšanas iemeslus). PIL 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Lietotājam.

8.5. Lietotājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.

9. Nepārvaramā vara

9.1. Puses nav atbildīgas par Līgumā noteikto saistību pilnīgu vai daļēju neizpildi, ja tā radusies nepārvaramas varas apstākļu dēļ.  

9.2. Līguma ietvaros par nepārvaramu varu tiek uzskatīta jebkāda neparedzama ārkārtas situācija vai notikums, kas ir ārpus Pušu kontroles un nav radies to kļūdas vai nevērīgas rīcības dēļ vai kas kavē vienu no Pusēm veikt kādu no Līgumā noteiktajiem pienākumiem un no kura nav bijis iespējams izvairīties, veicot pienācīgus piesardzības pasākumus.

9.3. Par nepārvaramu varu Līguma ietvaros netiks uzskatīti iekārtu vai materiālu defekti vai to piegādes kavējumi (ja vien minētās problēmas neizriet tieši no nepārvaramas varas).

9.4. Puse, kura nevar izpildīt Līgumā noteiktās saistības nepārvaramas varas apstākļu dēļ, nekavējoties, bet ne vēlāk kā piecu darbdienu laikā, par to paziņo otrai Pusei. Pretējā gadījumā Pusei nav tiesību atsaukties uz nepārvaramas varas apstākļiem kā pamatu atbrīvošanai no atbildības, ja vien paziņošanas termiņa kavējums nav saistīts ar nepārvaramas varas apstākļiem.

9.5. Nepārvaramas varas apstākļu gadījumā Līgumā noteikto saistību izpildes termiņš tiek pagarināts par laiku, kas vienāds ar nepārvaramas varas apstākļu darbības laiku, Pusēm par to vienojoties šajā Līgumā noteiktajā kārtībā, kādā veicami Līguma grozījumi.

9.6. Nepārvaramas varas apstākļu iestāšanās faktu Puse, kura nevar izpildīt Līgumā noteiktās saistības, pierāda ar kompetentas valsts vai pašvaldību institūcijas izdotu dokumentu, ja tāds tiek izdots.

9.7. Ja nepārvaramas varas apstākļi ilgst ilgāk nekā vienu mēnesi, tad jebkurai Pusei ir tiesības vienpusējā kārtā izbeigt Līgumu.

10. Informācijas aizsardzība un datu apstrāde
10.1. Puses neizpauž informāciju trešajām personām, kas iegūta no otras Puses Līguma darbības laikā. Par aizsargājamu informāciju Līguma izpratnē tiek uzskatīta visa veida informācija un dati, kas saistīti ar Līguma izpildi, t.sk. personu dati, komerciāla, lietišķa, finanšu rakstura vai tehniska informācija un dati jebkurā formā, t.sk. rakstiskā, mutiskā, elektroniskā formā, kuru Puses ir apzīmējušas kā neizpaužamu, vai tās aizsardzība izriet no Latvijas Republikā spēkā esošajiem normatīvajiem aktiem. Šis Līguma punkts neattiecas uz informācijas izpaušanu Pušu personālam, kā arī Līguma izpildē piesaistītajiem apakšuzņēmējiem (ja tādi tiek piesaistīti Līgumā noteiktajā kārtībā) un to personālam, ciktāl minētajiem subjektiem šāda informācija ir tieši nepieciešama Līguma izpildei. Šajā punktā noteiktais informācijas neizpaušanas pienākums ir spēkā neierobežotu laiku un ir spēkā arī tad, ja Lietotājs vienpusēji atkāpjas no Līguma vai ja Līgums tiek izbeigts citādi.

10.2. Aizsargājama informācija var tikt izpausta trešajām personām vienīgi Latvijas Republikā spēkā esošajos normatīvajos aktos noteiktajos gadījumos, apjomā un kārtībā, kā arī gadījumos, ja šī informācija ir bijusi publiski zināma pirms Līguma noslēgšanas, kļuvusi publiski zināma Līguma darbības laikā vai pēc Līguma izbeigšanās. Ja saskaņā ar normatīvajiem aktiem Tirgotājam var rasties pienākums izpaust trešajām personām aizsargājamo informāciju, tas pirms šādas informācijas izpaušanas informē par to Lietotāju, ja vien normatīvie akti to neaizliedz.

10.3. Informācijas izpaušanas gadījumā Puses ir atbildīgas par otrai Pusei un trešajām personām nodarītajiem zaudējumiem.

10.4. Puses nodrošina, ka to personāls, kā arī Līgumu izpildē piesaistītie apakšuzņēmēji (ja tādi tiek piesaistīti Līgumā noteiktajā kārtībā) un to personāls ievēro informācijas aizsardzības prasības vismaz tādā apmērā, kā minēts šajā Līgumā.

10.5. Par katru situāciju, kad Tirgotājam pieejamā aizsargājamā informācija tiek nodota, atklāta vai kļuvusi pieejama trešajai personai, Tirgotājam nekavējoties rakstiski jāpaziņo Līguma 11.6. punktā noteiktajām Lietotāja kontaktpersonām.

10.6. Puses apliecina, ka no citas Puses iegūtos personu datus tās apstrādās tikai Līgumu saistību izpildes mērķim un tam nepieciešamajā apjomā, ievērojot Latvijas Republikā spēkā esošās personu datu apstrādes prasības, kā arī veiks atbilstošus tehniskus un organizatoriskus pasākumus, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai bojāšanu.

11. Citi noteikumi

11.1. Neviena no Pusēm bez rakstiskas saskaņošanas ar otru Pusi nedrīkst nodot trešajai personai savas saistības, kas ir noteiktas ar šo Līgumu.

11.2. Šis Līgums ir saistošs Lietotājam un Tirgotājam, kā arī visām trešajām personām, kas likumīgi pārņem viņu tiesības un pienākumus.

11.3. Ja atsevišķi Līguma noteikumi zaudē spēku normatīvo aktu grozījumu gadījumā, tad Līgums nezaudē spēku tā pārējos punktos, un Pušu pienākums ir piemērot Līgumu atbilstoši spēkā esošajiem normatīvajiem aktiem.

11.4. Gadījumā, ja rodas pretrunas starp Tirgotāja iepirkumā iesniegto piedāvājumu un šajā Līgumā vai iepirkuma nolikumā ietvertajiem nosacījumiem, prioritārs ir šis Līgums un iepirkuma nolikums.

11.5. Visus jautājumus, kas nav regulēti Līgumā, Puses risina atbilstoši Latvijas Republikā spēkā esošajiem normatīvajiem aktiem.

11.6. Par Līguma izpildes jautājumiem atbildīgās Lietotāja kontaktpersonas:

11.6.1. Vārds, Uzvārds, amats, tel. Nr. ____________, e-pasts: ______________;

11.6.2. Vārds, Uzvārds, amats, tel. Nr. ____________, e-pasts: ______________.

11.7. Par Līguma izpildi atbildīgā Tirgotāja kontaktpersona ir _____________________, tel.Nr. _____________, e-pasts: ________________.
11.8. Ja Līguma darbības laikā kāda no Pusēm veic izmaiņas kontaktinformācijā, rekvizītos vai maina Līguma 11.6. vai 11.7. punktā noteiktās Puses kontaktpersonas, tad attiecīgā Puse par to rakstiski piecu darbdienu laikā paziņo otrai Pusei un atsevišķi Līguma grozījumi par to netiek veikti. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. 

11.9. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatoru AS “Gaso”, izmantojot sadales sistēmas operatora avārijas dienesta tālruni: 114.

11.10. Līgums sagatavots un elektroniski parakstīts latviešu valodā uz ____ lapām, ieskaitot Līguma pielikumus, kas ir Līguma neatņemamas sastāvdaļas. 

VAI 

Līgums sagatavots un parakstīts divos identiskos eksemplāros latviešu valodā uz _____ lapām, ieskatot Līguma pielikumus, kas ir Līguma neatņemamas sastāvdaļas. Viens Līguma eksemplārs nodots Tirgotājam, bet otrs – Lietotājam. Abiem Līguma eksemplāriem ir vienāds juridisks spēks. 

[pirms līguma slēgšanas tiek norādīts atbilstošais Līguma punkta formulējums atkarībā no līguma parakstīšanas veida (papīra vai elektroniskā formātā)].
11.11. Līgumam pievienoti šādi pielikumi:

11.11.1. [līguma pielikumu uzskaitījums]

12. Pušu rekvizīti un paraksti

*Dokuments parakstīts ar drošu elektronisko parakstu un satur laika zīmogu
	LIETOTĀJS
	TIRGOTĀJS

	vienotais reģistrācijas Nr.
	vienotais reģistrācijas Nr.

	Juridiskā adrese
	Juridiskā adrese

	Norēķinu konts (bankas nosaukums)
	Norēķinu konts (bankas nosaukums)

	Konta Nr.
	Konta Nr.

	Kods
	Kods


LIETOTĀJS 







TIRGOTĀJS

_______________ 




 

_____________

z.v.








z.v.



Informācija norādāma, ja pretendents ir ārvalstīs reģistrēta vai patstāvīgi dzīvojoša persona.


� Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 


1) uzņēmumam sabiedrībā ir balsstiesību vairākums; 


2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 


3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu;


 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.








� Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:


1) iesniedz piedāvājumu šim iepirkumam;


2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.


� Ievērojot, ka TTFfm cenu indekss ir mainīgs, tad dabasgāzes kopējās cenas aprēķina formula līguma darbības laikā tiek izmantota katru mēnesi, nosakot attiecīgajam mēnesim kopējo dabasgāzes cenu.

